Stensgård kirke

Stensgård kirke er en langkirke fra 1902 i Nannestad kommune, Viken fylke. Kirken ligger øst for fylkesvei 120, nær sørenden av Hurdalssjøen. Kirken er tilknyttet Den norske kirke og hører til Øvre Romerike prosti i Borg bispedømme.

Byggverket er i tre og har 92 plasser.

Det er kirkegård ved kirken.

Historikk 
St. Hansdag i 1901 ble grunnstenen nedlagt ved en enkel høytidelighet. Den 26. november 1902 foregikk den høytidelige innvielsen ved biskop Anton Christian Bang, med bistand av åtte prester.

Kirken er oppført etter samme tegninger som Landsmarka kapell i Nome kommune i Telemark, som ble tegnet av arkitekten Herman Major Backer og stod ferdig i 1895. Stensgård kirke hadde derfor opprinnelig samme stavkirkeinspirerte stil som Landsmarka kapell, men i 1954–1955 ble den ombygd etter planer av Wilhelm Karlson. Kirken fikk nytt inventar ved samme anledning.

Bildegalleri

Litteratur 
 
 Stensgård kapell i «Norges kirker»

Eksterne lenker 
 
 
 Stensgård menighet

Kirker i Nannestad
Kulturminner i Nannestad
Kirker i Øvre Romerike prosti
Norske kirker fra 1902
Bygninger tegnet av Herman Backer
Langkirker i Borg bispedømme